Jensen var søn af skolelærer Frederik Jensen i Gentofte (død 1850) og Ane Margrete født Timm (1774 – 1867). Da han tidlig ytrede lyst til at tegne, kom han efter sin konfirmation i [[1814]] til København for at uddannes ved [[Kunstakademiet]], hvor han som 17-årig var elev på modelskolen, og efter at have gennemgået dette vandt han i [[1817]] den mindre og et fjerdingår efter (i [[1818]]) den store sølvmedalje. Han vaklede nu mellem [[Portrætmaleri|portræt-]] og blomstermaleriet og malede i nogen tid hos [[C.W. Eckersberg]]. Men efterhånden vandt det sidste fag, hvori han havde uddannet sig hos [[C.D. Fritzsch]], overhånd. Endnu i [[1819]] udstillede han i begge fag, men i [[1821]] var han afgjort blomstermaler og vakte ''"højst fordelagtige Forventninger"''. Varmt anbefalet fra Kunstakademiet fik han maj 1822 fra [[Fonden ad usus publicos]] rejseunderstøttelse på 300 [[Daler|species]] (1.200 kroner), hvorefter han rejste til [[Paris]], og efter Akademiets [[præses (overhoved)|præses]], prins [[Christian 8.|Christian Frederiks]] råd bestemte han sig for at gribe lejligheden og ved et ophold på fabrikken i [[Sèvres]] at lægge sig efter porcelænsmaleriet, hvortil fonden atter gav ham en understøttelse. Tillige kopierede han, for at øve sig, et stort maleri af [[Cornelis van Spaendonck]].
Kunst Historie Maleri Organisationer